google/wiki40b huggingface dataset:
Exermont

Poloha

Obec má rozlohu 18,29 km². Najvyšší bod je položený 262 m n. m. a najnižší bod 141 m n. m.

Obyvateľstvo

Počet obyvateľov obce je 35 obyvateľov (2009).
Graf vývoja obyvateľstva:
Zdroje: INSEE
Barn Jams

„Barn Jams“ (vo voľnom preklade: improvizácie v stodole) sú inštrumentálne pasáže (skladby), ktoré zložil britský hudobník a gitarista niekdajšej rockovej skupiny Pink Floyd, David Gilmour. Existujú aj zábery, na ktorých sú tieto skladby predstavené, hrajú na nich David Gilmour (gitary), Richard Wright (klávesy), Guy Pratt (basgitara) a Steve DiStanislao (bicie). Títo hudobníci sú taktiež súčasťou live kapely, s ktorou momentálne koncertuje David na Rattle That Lock Tour. Zábery boli natočené v januári 2007 v stodole, ktorú vlastní gitarista.
Nie je presne známe, koľko takýchto záznamov existuje, tri boli vydané ako časť 4-diskovej, deluxe a vinylovej edície albumu Live in Gdańsk (2008). Ďalšia skladba bola súčasťou albumu Remember That Night (2007) a štyri ďalšie boli súčasťou deluxe edície albumu Rattle That Lock (2015). Toto sú posledné oficiálne zábery klaviristu, klávesáka a člena skupiny Pink Floyd, Richarda Wrighta († 2008).
Courcy-aux-Loges

Poloha

Obec má rozlohu 20,9 km². Najvyšší bod je položený 150 m n. m. a najnižší bod 114 m n. m.

Obyvateľstvo

Počet obyvateľov obce je 431 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Íris (bohyňa)

Íris (-tvar podľa PSP) alebo Iris (po grécky Ἶρις – Iris/iný prepis: Íris, lat. Iris) je v gréckej mytológii bohyňa dúhy. Bola to dcéra boha menom Thaumas a Ókeanidy Elektry, sestra Harpyí a posolkyňa (najmä) Dia a Héry. Zobrazovaná bola s krídlami, s hlásateľskou berlou a s džbánom, oblečený mala trblietavý závoj.
Kogenerácia

Kogenerácia je technologický proces kombinovanej výroby elektrickej energie a tepla v jednom zariadení. Umožňuje zvýšenie účinnosti využitia energie palív.
Príslušné výrobné zariadenie sa nazýva kogeneračná elektráreň, prípadne kogeneračná jednotka v prípade zariadení menších výkonov, ktoré sú obvykle súčasťou iných celkov – priemyselných závodov, bytových domov a pod.
Tocqueville-les-Murs

Poloha

Obec má rozlohu 3,47 km². Najvyšší bod je položený 138 m n. m. a najnižší bod 114 m n. m.

Obyvateľstvo

Počet obyvateľov obce je 299 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juif (Saône-et-Loire)

Poloha

Obec má rozlohu 11,8 km². Najvyšší bod je položený 210 m n. m. a najnižší bod 182 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Adamec

Život

Vyštudoval bábkoherectvo na DAMU v Prahe. Na televíznych obrazovkách začínal v detskej televíznej relácii Markízy Kakao. Hral rolu účtovníka mafiánov Milanka v televíznom v sitkome Mafstory. Účinkoval v divadle GuNAGu, v predstavení English Is Easy. Je ženatý, má dve deti a žije v Bratislave.

Pôsobenie v politike

Po voľbách v marci 2016 Adamca nominovala na post štátneho tajomníka ministerstva kultúry strana Sieť. Po odchode strany z vládnej koalície v novembri 2016 z postu odišiel a vrátil sa do Ružinovskej televízie. V minulosti bol členom SDKÚ-DS. Roky pôsobil v miestnej politike.
Šarišské Dravce

Polohopis

Táto typická dedina zo Šariša sa nachádza na sútoku Goduše a Kučmanovského potoku, ľavého prítoku rieky Torysa.

Dejiny

Prvá písomná zmienka o obci je z roku 1295 (ešte pod názvom Dorauch) v súvislosti s kňazom Petrom z obce Torysa. Z názvu obce je značné, že obyvatelia slúžili pánom zo Šarišského hradu. Obyvatelia strážili hranice a chovali lovnú zver pre kráľovské poľovačky. 
Na začiatku 13. storočia obec patrila Detrikovi zo Spiša. V roku 1247 bola obec kúpená Rikolfom a Polanom. Od druhej polovice 13. storočia bola obec samostatnou farnosťou s vlastným kostolom. 
V roku 1316 obec patrila Rikolfovmu synovi Jánovi, ktorý tiež vlastnil Brezovicu. Obec sa stala dedičstvom rodiny Berzevicz až do 20. storočia. Berzeviczovci v 13. – 14. storočí postavili v obci gotický kostol. V roku 1622 ku kostolu postavili renesančnú vežu.
Počas reformácie bola obec s prestávkami protestantská (1573 – 1753). Na začiatku 17. storočia Berzeviczovci postavili renesančný kaštieľ. V roku 1794 bola hlavná budova prebudovaná na klasicistickú. 
V 19. storočí obec tiež patrila rodine Szmrecsányi, Ghycy a Weisz-Finkenau. Z obce pochádzajú známe osobnosti, bratia Szmrecsányiovci, obaja dosiahli biskupského úradu.
Dilematický

Dilematický (gr.) je obsahujúci dilemu.
Ruth Dubayová

Biografické údaje

Bratislavská rodáčka žije a pracuje v Bratislave. V rokoch 1973 - 1979 študovala na Vysokej škole výtvarných umení v Bratislave.
Jej manželom je maliar Orest Dubay (* 1954).

Dielo

Venuje sa olejomaľbe s  tematikou rodiny, detí, kvetov  a krajiny (najmä z okolia Banskej Štiavnice). 
Viackrát vystavovala na Slovensku i v Česku.
Gabriac (Aveyron)

Poloha

Obec má rozlohu 25,54 km². Najvyšší bod je položený 808 m n. m. a najnižší bod 533 m n. m.

Obyvateľstvo

Počet obyvateľov obce je 468 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lays-sur-le-Doubs

Poloha

Obec má rozlohu 10,38 km². Najvyšší bod je položený 182 m n. m. a najnižší bod 177 m n. m.

Obyvateľstvo

Počet obyvateľov obce je 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mil Mi-8

Vznik a vývoj

Stroj vznikol na základe požiadaviek Aeroflotu. Prvý prototyp vrtuľníka Mil Mi-8 bol zalietaný 9. júla 1961. Druhý prototyp, ktorý bol vybavený dvoma turbínovými motormi AI-24W, po prvýkrát vzlietol 17. septembra 1962. Typ Mi-8 sa stal najrozšírenejším transportným vrtuľníkom na celom svete. Doteraz slúži v mnohých armádach a civilných organizáciách. Môže byť vyzbrojený blokmi neriadených rakiet a rôznou hlavňovou výzbrojou. Bolo vyrobených približne 13 000 kusov. Neskôr bola vyvinutá verzia s výkonnejšími motormi a lepším prístrojovým vybavením označená Mi-17, ktorá sa však od svojho predchodcu navonok výrazne nelíši.

Takticko-technické údaje

Mi-8 je dvojmotorový vrtuľník s jedným nosným rotorom, pre dvoj až trojčlennú posádku a 24 až 28 sediacich cestujúcich (prípadne 12 ležiacich), alebo zodpovedajúci náklad. Trup je tvorený kovovou polškrupinou s niekoľkými oceľovými dielmi. Nosný rotor s piatimi listami je kovový rovnako ako trojlistá vrtuľa vyrovnávacieho rotora. Kolesový podvozok je pevný. Kabína je prístupná bočnými dvermi, v zadnej časti trupu sa nachádza nákladná rampa. Civilné stroje majú inštalovaný aj priehľadný hranol na boku trupu, ktorý slúži ako pozorovateľňa operátorovi žeriavu.
Mughali

Mughali alebo Moguli (moguli) alebo Veľkí Mughali alebo Veľkí Moguli bola moslimská dynastia, ktorá v rokoch 1526 až 1858 (s prerušením) vládla štátu dnes nazývanému Ríša (Veľkých) Mughalov/Mogulov alebo Ríša mogulov alebo Mughalská/Mogulská ríša. Ríša sa nachádzala v dnešnom Afganistane, Pakistane a severnej (neskôr celej) Indii a patrila medzi najvýznamnejšie svetové mocnosti 17. storočia. O jej rozvoj sa zaslúžil najmä Akbar Veľký (1556 - 1605).
Mughalskú ríšu založil stredoázijský dobrodruh Bábur, ktorý ako trinásťročný prišiel o rodné panstvo v oblasti Samarkandu. Po viac ako desiatich rokoch potuliek a neúspešných pokusoch získať si nové kráľovstvo sa v roku 1504 podnikavý mladík zmocnil afganského Kábulu a jeho okolia.
Stredoázijských kočovníkov vždy lákala susedná bohatá a ľudnatá India. Bábur nebol výnimkou. V roku 1526 porazil najvýznamnejšieho panovníka oblasti, dillíjskeho sultána a založil si tu vlastný štát. Bábur bol po otcovi priamy potomok dobyvateľa Tímúra, po matke dokonca odvodzoval svoj pôvod od legendárneho Džingischána. Sám sa považoval za Turka. Meno ním založenej dynastie však pochádza od perzského označenia pre Mongolov.
Akbar bol Báburovým vnukom. Keď sa v roku 1542 narodil, jeho otec dočasne prišiel o moc a bol práve na úteku. Akbar tak bol vlastne druhým zakladateľom ríše. Po nástupe na trón v roku 1556 ju postavil na pevné mocenské aj ekonomické základy.

Zoznam vládnucich Mughalov

Pozri Zoznam vládcov Mughalskej ríše
Prerušenie

Prerušenie (angl. interrupt) je v informatike metóda pre asynchrónnu obsluhu udalostí, kedy procesor preruší vykonávanie postupnosti inštrukcií, vykoná obsluhu prerušenia a potom pokračuje v predchádzajúcej činnosti. Pôvodne prerušenie slúžilo na obsluhu hardvérových zariadení, ktoré tak signalizovali potrebu obslúžiť (t.j. odobrať z vyrovnávacej pamäte vstupno-výstupného zariadenia dáta alebo do nej ďalšie dáta nakopírovať, odtiaľ označenie vonkajšie prerušenia). Neskôr bolo pridané vnútorné prerušenie, ktorá vyvoláva sám procesor, ktorý tak oznamuje chyby vzniknuté pri vykonávaní strojových inštrukcií a synchrónne softvérová prerušenia vyvolávané špeciálnou strojovou inštrukciou, ktoré sa zvyčajne používajú pre vyvolanie služieb operačného systému.
Servon-Melzicourt

Poloha

Obec má rozlohu 25,78 km². Najvyšší bod je položený 200 m n. m. a najnižší bod 116 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biely mys

Biely mys (arab. الرأس الأبيض ar-Ra’s al-abjad) je mys, ktorý je najsevernejším bodom Afriky na pevnine. Leží v Tunisku neďaleko mesta Bizerta na pobreží Stredozemného mora. Severozápadne od mysu je ostrov Cani s majákom.
Raková (prítok Kysuce)

Raková je potok na Kysuciach, na území okresu Čadca, je to pravostranný prítok Kysuce s dĺžkou 12 km.
Prameň: v Javorníkoch, v podcelku Vysoké Javorníky, na severovýchodnom svahu Jakubovského vrchu (874,9 m n. m.) v nadmorskej výške okolo 800 m n. m.
Smer toku: na hornom toku na sever, potom na severovýchod, obcou Raková opäť na sever
Geomorfologické celky: 1.Javorníky, podcelok Vysoké Javorníky, 2.Turzovská vrchovina, podcelok Hornokysucké podolie
Prítoky: sprava Rulcov potok, prítok z obce Zákopčie, zľava z oblasti Solísk
Ústie: do Kysuce pri obci Raková v nadmorskej výške okolo 420 m n. m.
Obce: Zákopčie, jej osady U Polievkov, U Kľukov a Raková
1001 Albums You Must Hear Before You Die

1001 Albums You Must Hear Before You Die (slov: 1001 albumov, ktoré musíte počuť, kým umriete) je kniha, ktorú prvýkrát v roku 2005 vydal jej šéfeditor Robert Dimery v knižnom vydavateľstve Quintessence. V tomto vydaní a reedíciách z rokov 2007, 2008 a 2009 v knihe vychádza upravený zoznam hudobných albumov, ktoré boli vydané medzi rokmi 1955 až 2008. Zoznam je publikovaný v chronológii podľa rokov. Začína Sinatrovým albumom In the Wee Small Hours a končí albumom Oracular Spectacular od brooklynského dua MGMT.
Publicista na voľnej nohe, Robert Dimery, ktorý žije v Londýne, pracoval pre časopisy ako sú Time Out a Vogue. Autor predhovoru knihy, Michael Lyndon, je jedným zo zakladateľov časopisu Rolling Stone, je autorom mnohých profilov a biografií známych osobností (Paul McCartney, John Lennon, B. B. King, Johnny Cash, Ray Charles, ako novinár sprevádzal na turné skupinu The Rolling Stones a i.), v roku 2003 vydal svoj zborník textov o rockovej hudbe pod názvom Flashback. Každý album zoznamu je komentovaný krátkou esejou, ktorú napísal niektorý z významných hudobných kritikov (je ich viac ako 90, sú dopisovateľmi časopisov zaoberajúcich sa modernou kultúrou: All Music Guide, Kerrang!, Q-magazine, Spin, Rolling Stone, Record Collector, Beat, Melody Maker, Music Week, Billboard...). Nachádzajú sa pri nich vyobrazenia obalov, u väčšiny článkov sú ilustračné zábery interpretov, citácie, údaje o produkcii, o vydavateľstve, celkovej dĺžke nahrávok a pod.
Žánrovo v zozname prevládajú rockové a popové albumy zo západnej produkcie, no je v ňom výber z nahrávok džezu, blues, R&B, world music, country, elektronickej hudby, či hip hopu. Rockový a popový žáner zahŕňa aj jeho subžánre, ako sú punk, grindcore, heavy metal, alternatívny rock, progresívny rock, hudbu na počúvanie a rock and roll 50. rokov.
Estibeaux

Poloha

Obec má rozlohu 16,72 km². Najvyšší bod je položený 126 m n. m. a najnižší bod 25 m n. m.

Obyvateľstvo

Počet obyvateľov obce je 625 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rehoľa chudobných regulárnych klerikov Božej Matky Zbožných škôl

Piaristi, tiež Rád chudobných regulárnych klerikov Matky Božej Zbožných škôl (lat. Ordo Clericorum regularium pauperum Matris Dei Scholarum Piarum) alebo kratšie Rád Zbožných škôl alebo Zbožné školy sú chudobný rehoľný rád. Rád založil v Ríme roku 1621 (18. november) sv. Jozef Kalazanský. Hlavným poslaním rádu je integrálna výchova detí a mládeže, zvlášť chudobných. 
"Poslaním našej rehole bude teda učiť deti od základov správne čítať, písať, počítať, učiť ich latinčinu ale predovšetkým ich naučiť nábožnosti a kresťanskej náuke. Nakoľko to bude možné, budeme im to podávať čo najľahšou formou." (sv. Jozef Kalazanský)
Heslo rehole, ktoré zakladateľ vyjadril v rôznych formách, znie takto: K väčšiemu rastu zbožnosti (lat. Ad maius pietatis incrementum) v skratke: A + M + P + I.

Osobnosti rehole

Významnou osobnosťou rehole bol P. Jozef Horvátik od sv. Alojza SchP (* 1.8.1919, Skalica  – † 21.2.2009, Dolné Dubové), provinciál rehole, ktorý obnovil oficiálnu činnosť rehole po páde komunistického režimu na Slovensku.
Saint-Avit (Puy-de-Dôme)

Poloha

Obec má rozlohu 19,47 km². Najvyšší bod je položený 752 m n. m. a najnižší bod 655 m n. m.

Obyvateľstvo

Počet obyvateľov obce je 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrystyna Ivanivna Solovijová

Životopis

Narodila sa vo východohaličskom meste Drohobyč (Ľvovská oblasť) v rodine zborových dirigentov, ktorí sa stretli na ľvovskom Konzervatóriu Mykoly Lysenka. Matka vyučuje zbor na hudobnej škole Drohobyča. Vo veku 11 rokov zistila, že má zo štvrtiny lemkovský pôvod, ktorý ovplyvnil jej hudobný vkus. Jej stará matka spievala vnúčatám starodávne haličské piesne.
Absolvovala  hru na klavír v hudobnej škole. Po presťahovaní sa do Ľvova tri roky spievala v zbore Lemkovyna v ktorom bolo vekové rozpätie členov 50-80 rokov, zatiaľ čo Chrystyna mala 17 rokov. Členstvo v zbore výrazne ovplyvnilo formovanie jej osobnosti. Rodičia ju i jej brata viedli nielen k hudbe, ale aj k štúdiu - vyštudovala filologickú fakultu Ľvovskej národnej univerzity Ivana Franka a brat absolvoval ľvovskú Polytechniku
Saint-Maigrin

Poloha

Obec má rozlohu 21,49 km². Najvyšší bod je položený 118 m n. m. a najnižší bod 51 m n. m.

Obyvateľstvo

Počet obyvateľov obce je 562 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Čertův hrádek (hrad, okres Prostějov)

História

Hrádek stojí na rozmedzí troch historických panstiev, ktoré patrili k hradom Boskovice, Vícov a Plumlov. Hrádok sa spomína ako pomiestne meno Čertů v roku 1512, kedy sa uvádza na listine Ladislava z Boskovíc, ktorý predával niekoľko okolitých dedín Viliamovi z Pernštejna.
Hrádok mal zrejme strážnu funkciu, jeho existencia však tiež mohla mať súvislosť s ťažbou železnej rudy v blízkom okolí. Ako pravdepodobný sa javí názor, že hrádok bol zničený za markgrófskych vojen, a to v roku 1389, kedy markgróf Jošt Luxemburský tiahol proti hradom svojich protivníkov - Boskoviciam a Vícovu, ktoré dobyl.

Turistika

Priamo k pozostatkom hradu nevedie značená trasa. Okolo miesta sa však stáča  červená turistická trasa zo smeru Prostějov - Plumlov - Stínava, ktorá ďalej pokračuje do Malého Hradiska a okolo Lipovej cez Stražisko a Přemyslovice až po Náměšť na Hané.
Zhruba pol kilometra severne od hrádku prechádza lesom  modrá turistická trasa Malé Hradisko - Okluky - Pohodlí - Stražisko - Štarnov - Nová Dědina - Budětsko - Hvozd - Vojtěchov.
Železničná stanica Čierne pri Čadci

Doprava

Stanica nemá obsadenú pokladňu ZSSK, je však v pásme malého pohraničného styku ZSSK-PKP a ZSSK-ČD. Stanicou prechádza 8 párov vlakov kategórie Os. V stanici sa nachádza nákladisko.
Mesnil-Saint-Georges

Poloha

Obec má rozlohu 6,04 km². Najvyšší bod je položený 102 m n. m. a najnižší bod 63 m n. m.

Obyvateľstvo

Počet obyvateľov obce je 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Xiaomi

Xiaomi je čínska spoločnosť, ktorá navrhuje, vyvíja a predáva smartfóny, aplikácie a spotrebnú elektroniku. Od vydania svojho prvého smarfónu v auguste 2011 získali podiel na trhu v Číne a rozšírili sortiment o širšie spektrum spotrebnej elektroniky. Cieľom Xiaomi je udržať vysokú kvalitu a nízke ceny. Dnes má spoločnosť viac ako tri tisícky zamestnancov a jej hodnota sa odhaduje na 10 miliárd dolárov, čo ju stavia na rovnakú úroveň ako Lenovo, druhý najväčší výrobca počítačov na svete. V období Q3 2014 sa spoločnosť dostala na pozíciu svetovej trojky v počte vyrobených smartfónov (za Samsung a Apple) s rastom 246,2%.
Labastide-Dénat

Poloha

Labastide-Dénat má rozlohu 7,43 km². Najvyšší bod je položený 333 m n. m. a najnižší bod 217 m n. m.

Obyvateľstvo

Labastide-Dénat má 369 obyvateľov (2009).
Graf vývoja obyvateľstva:
Zdroje: INSEE
Paravany

Videoklip

Videoklip režíroval Jakub Mahdal zo spoločnosti Jakoby Film.
Mikrobiota krížolistá

Opis

Mikrobiota je jednodomý, nízky, husto vetvený, rozprestrený ker, dorastá do výšky okolo 1 m a šírky 2 – 5 m. Listy sú šupinovité, krížmostojné, zelené, na plodných vetvičkách 2 mm dlhé a 1 mm široké, oválne, pretiahnuté do špičky s belavým okrajom. Mikrobiota má spomedzi ihličnanov najmenšie šištice (2 – 3 mm). Jediné semeno sedí uprostred otvorenej šišky, je bezkrídle, eliptického tvaru, hladké, lesklé tmavo hnedé až čierne. Kvitne v apríli-máji, šišky dozrievajú v auguste-októbri. Dožíva sa 80–100 rokov.

Ohrozenie

V Rusku je mikrobiota zaradená medzi ohrozené a chránené druhy rastlín Červenej knihy Ruska.

Využitie

V sadovníctve sa mikrobiota využíva ako mrazu a vetru odolná pokryvná drevina.
Soissons

Poloha

Soissons má rozlohu 12,32 km². Najvyšší bod je položený 130 m n. m. a najnižší bod 38 m n. m.

Antika a stredovek

V dobe antiky sídlil v oblasti Soissons keltský kmeň Suessionov. Soissons bol hlavným sídlom germánskeho kmeňa Belgov, ktorý bol podrobený v roku 57 pr. n. l. Gaiom Iuliom Caesarom. Mesto bolo Rímanmi pomenované Augusta Suessionum. Po víťazstve Chlodovika I. nad Syagriom v roku 486 v bitke pri Soissons sa mesto stalo merovejovským kráľovským sídlom. Po legalizácii založenia Franskej ríše cisárom Anastasiosom I., preložil Chlodovik I. hlavné mesto do Paríža.

Novovek

1414 viedlo povstanie proti Karolovi VI. k úplnému zničeniu mesta v storočnej vojne.
Počas náboženských vojen bol Soissons v druhej polovici 16. storočia neustále obliehaný.
Soissons utŕžil v prusko-francúzskej vojne v 1870/1871 silné škody. Miestnu pevnosť v októbri 1870 dobylo nemecké vojsko.
V prvej svetovej vojne (1914 – 1918) bolo mesto dva razy obsadené nemeckým vojskom a delostrelectvom oboch strán z troch štvrtín zničené. Veža a katedrála však zostali nepoškodené.

Obyvateľstvo

Soissons má 28 845 obyvateľov (2009).
Vývoj počtu obyvateľov
Rock against communism

Rock against communism (R.A.C., RAC) - v preklade „Rock proti komunizmu“ je neonacistická hudobná platforma. Skupiny hrajúce pod touto hlavičkou majú spravidla buď otvorene neonacistické texty - námety ako rasové násilie, antisemitizmus, ódy na pohlavárov nacistickej tretej ríše a pod., alebo vystupujú s istou dávkou kamufláže a v textoch sa stavajú hlavne proti prisťahovalcom, ľavicovej politike, drogám a vyjadrujú podporu nacionalizmu.

História

Kampaň s týmto názvom vznikla roku 1978 v Spojenom kráľovstve ako odpoveď ultrapravice na antirasistické podujatia hudobných skupín konajúce sa pod hlavičkou R.A.R. (Rock against racism - Rock proti rasizmu). Keďže neonacisti nemohli otvorene propagovať fašizmus a rasistické myšlienky napríklad ako „Rock za rasizmus“ alebo „Rock proti prisťahovalcom“ stavili na antikomunizmus, ultrapravici vlastný. Takto sa názov stal prijateľnejším a pre nezainteresovaného nijako nesúvisel s neonacizmom. „Rock proti komunizmu“ podporovala aj britská krajne pravicová strana National Front - NF (Národný front).
Prvý koncert pod značkou R.A.C. sa konal v anglickom Leeds v roku 1978, vystúpili na ňom kapely The Dentists a The Ventz. Ďalší koncert sa uskutočnil v roku 1979 a na jar 1983, kde vystúpila ako hlavná hviezda večera neonacistická skupina Skrewdriver. Potom sa už koncerty konali častejšie a vystúpili na nich skupiny ako: Brutal Attack, Skullhead, Squadron, Sudden Impact, Ovaltinees, Lionheart, No Remorse, Violent Storm, Battlezone a iné.
Onedlho začali R.A.C. koncerty napádať členovia antifašistických organizácií ako Anti-Fascist action (Antifašistická akcia) a Anti-Nazi League (Antinacistická liga). Táto skutočnosť prinútila organizátorov konať podobné akcie utajene, čím samozrejme sama obmedzila svoj vplyv na verejnosť. K dôvodom utajenia sa neskôr pridal aj strach z policajnej perzekúcie, hlavne kvôli textom progagujúcim neznášanlivosť.

Hudobné štýly

Keďže príslušnosť k platforme Rock against communism vyjadrujú hlavne texty a politická príslušnosť členov skupiny, stretávame sa s viacerými hudobnými štýlmi. Spoločným rysom je rýchla a energická hudba ako napr.: metal (najčastejšie NSBM-národne socialistický black-metal), punk (Nazi-punk), Oi!, hard-core (Hate-core). Iróniou je, že ide o štýly, ktorých vznik nemá nič spoločné s rasizmom a fašizmom, ale boli jednoducho prebraté neonacistami.
Pine64

Pine64 je rodina jednodoskových počítačov a názov spoločnosti, ktorá ich vyrába. Ich prvý jednodoskový počítač, Pine A64 bol navrhnutý ako konkurencia pre Raspberry Pi vo výkone aj v cene.
A64 bol najprv financovaný cez Kickstarter crowdfunding v decembri 2015, kde spoločnosť získala vyše 1,4 milióna dolárov.
Počítač bol uvedený v troch variantoch.
Zatiaľ čo 512 MB pracuje iba so systémom Arch Linux a Debian, modely s väčšou pamäťou podporujú aj Android, Remix OS, Windows 10,, FreeBSD a Ubuntu.
Jeho recenzent na Linux.com bol prekvapený jeho schopnosťou prevádzkovať plné, hoci pomalé, desktopové prostredie Mate pri cene A64. Časopis Make napísal, že najbližšou analógiou k A64 je SnapDragon DragonBoard, s cenou 2 až 3-krát vyššou. Yahoo News napísal, že A64 pokračuje trend, ktorý nastolil Raspberry Pi rúcania bariér pre inžinierov.
Spoločnosť v novembri 2016 oznámila svoj ľahký a lacný notebook Pinebook, ktorý beží na počítači Pine A64 a jeho cena bola určená na 89, resp 99 dolárov za 11,6", resp. 14" model.
Dulovnica väčšia

Rozšírenie na Slovensku

Zo 429 mapovacích kvadrátov DFS sa celkovo vyskytla v 285 (66,1 % rozlohy Slovenska, do roku 1964 len v 96, 22,3 %) v nadmorských výškach 97 (Tajba) – 1 850 m n. m.
Naprieč Považským Inovcom

Naprieč Považským Inovcom alebo tiež Štiavnická cyklomagistrála je značená cykloturistická trasa vedená od hraničného priechodu s Českom cez Nové Mesto nad Váhom a krížom cez pohorie Považský Inovec do Topoľčian. Má pridelenú červenú farbu a číslo 020. Jej dĺžka je 71,1 km a prevýšenie 640/565 m.
Cyklotrasa vedie cez obce Nová Bošáca – Zemianske Podhradie – Bošáca – Dolné Srnie – Nové Mesto nad Váhom – Rakoľuby – Kočovce – Nová Ves nad Váhom – Hôrka nad Váhom – Hrádok – Lúka – Modrovka – Modrová – Stará Lehota - Nová Lehota – Podhradie a Topoľčany.